Document ID: 32014D0159

KOMMISSIONENS GENNEMFØRELSESAFGØRELSE
af 20. marts 2014
om ændring af beslutning 2006/593/EF for så vidt angår yderligere tildelinger fra Den Europæiske Socialfond til visse medlemsstater under målet om regional konkurrenceevne og beskæftigelse
(meddelt under nummer C(2014) 1708)
(2014/159/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 1083/2006 af 11. juli 2006 om generelle bestemmelser for Den Europæiske Fond for Regionaludvikling, Den Europæiske Socialfond og Samhørighedsfonden og ophævelse af forordning (EF) nr. 1260/1999 (1), særlig artikel 18, stk. 2, og
ud fra følgende betragtninger:
(1)
Ved Kommissionens beslutning 2006/593/EF (2) som ændret ved Kommissionens afgørelse 2010/476/EU (3) foretog Kommissionen en vejledende fordeling på de enkelte medlemsstater af forpligtelsesbevillingerne for målet om regional konkurrenceevne og beskæftigelse i perioden 2007-2013.
(2)
Forordning (EF) nr. 1083/2006 blev ændret ved Europa-Parlamentets og Rådets forordning (EU) nr. 1298/2013 (4) med henblik på at håndtere de specifikke arbejdsløshedsproblemer, navnlig ungdomsarbejdsløsheden, og problemerne vedrørende fattigdom og social udstødelse i disse lande ved at tilføje et samlet rammebeløb på 125 513 290 EUR i 2004-priser under Den Europæiske Socialfond.
(3)
I artikel 20 i den ændrede forordning (EU) nr. 1083/2006 modificeres de ressourcer, der er til rådighed for målet om regional konkurrenceevne og beskæftigelse, for at øge Den Europæiske Socialfonds bevillinger til Frankrig, Italien og Spanien med 111 553 522 EUR i 2013.
(4)
De vejledende forpligtelsesbevillinger til de regioner, der er berettigede til at blive støttet af strukturfondene under målet om regional konkurrenceevne og beskæftigelse, bør justeres for disse medlemsstater.
(5)
Beslutning 2006/593/EF bør derfor ændres i overensstemmelse hermed -
VEDTAGET DENNE AFGØRELSE:
Artikel 1
Bilag I til beslutning 2006/593/EF erstattes af teksten i bilaget til nærværende afgørelse.
Artikel 2
Denne afgørelse er rettet til medlemsstaterne.
Udfærdiget i Bruxelles, den 20. marts 2014.

Labels: 2
4
19
18
15